
Povestea fericirii 
(oamenilor mari ... care nu îmbătrânesc niciodată) 


Fericirea este în noi, niciodată în jurul nostru. Mihail Sadoveanu 


Tonice pentru suflet: 
https://findependent.academia.edu/emystea/Tonice-pt-suflet 
https://archive.org/details/Gsteaemy?query=Tonice+pentru+suflet 


https://www.slideshare.net/steaemy 1/search_my_uploads?type=&new=&q=Tonice+pent 


ru+suflet 

„„.„.. a fost odată ca niciodată o împărăție în care oamenii erau fericiţi. Nu ştiau 
ce-i aceea tristeţe. Se bucurau de dimineaţă până seara, iar noaptea, visau fru- 
mos. Copiii lor erau cuminţi, tinerii lor ascultau de bătrâni, iar bătrânii lor pă- 
reau foarte tineri, fiindcă de fericire, nu îmbătrâneau. Trăiau de sute de ani, într- 
un ţinut roditor, în pace cu vecinii lor şi ei la fel de fericiți. 


De aceea, venirea în împărăţia lor a unui om rănit şi foarte trist, a fost un prilej 
de mare uimire. 


L-au găsit zăcând în afara cetăţii şi l-au purtat, cu mare grijă până la casa vra- 
ciului. 

Vraciul nu vindecase în viaţa lui pe nimeni, fiindcă nu fusese nevoie, îşi dădu 
însă toată silinţa şi în scurt timp, străinul era pe picioare. 


Se aşteptau cu toţii ca odată vindecat, acesta să rămână în împărăție sau să plece 
oriunde i-ar fi fost voia, fericit. Dar n-a fost aşa. A rămas în împărăție, chiar în 
casa vraciului, însă profund nefericit. 


Nu se poate spune că era un pericol pentru cetate şi nimeni nu-l considera aşa, 
căci oamenii împărăției erau prea fericiţi ca să se molipsească de boala lui, dar 
era ceva atât de interesant, atât de nemaivăzut, că nu era zi de la Dumnezeu, să 
nu se înghesuie la uşa vraciului, aşteptând să-l zărească. 


Străinul îşi petrecea aproape tot timpul în grădină şi le oferea, fără să vrea, spec- 
tacolul mult dorit, iar ei se tăvăleau pe Jos de râs, atât de caraghios li se părea să 
vadă un om oftând sau plângând, la umbra unui copac. 


N-o făceau din răutate, asta se înţelege, iar străinul la început, cufundat în tris- 
teţea lui, nici nu i-a văzut. Mai apoi, i-a văzut, dar nu i-a băgat în seamă. De- 
abia după multe zile, i-a observat cu adevărat şi atunci şi-a închipuit că sunt niş- 
te oameni răi, care-şi bat joc de tristeţea lui şi acest lucru l-a întristat şi mai ta- 
re. Tot atunci l-a observat şi pe vraci. În el avusese încredere şi nu i-a venit să 
creadă că şi vraciul râdea, e adevărat mai pe ascuns, dar lua parte din tot sufletul 
la veselia celor adunaţi la poartă. 


Ar fi putut să plece, dar la ce bun? Tristeţea l-ar fi urmat oriunde. S-a gândit că, 
până la urmă oamenii aceia se vor plictisi şi îl vor lăsa în pace. Curioşii, însă se 
adunau în număr din ce în ce mai mare şi nu dădeau semne că se vor plictisi 
prea curând. 


N-a trecut mult şi în tristeţea străinului, s-a insinuat un sentiment de nedume- 
rire.. 


Într-o bună zi, s-a aşezat sub copacul din grădină şi n-a mai plâns. A zâmbit. Fi- 
rav. Dar, tot zâmbet era. 


A doua zi, nu s-a mai aşezat sub copac, ci s-a îndreptat direct spre poartă şi mul- 
țimea l-a primit cu aplauze şi cu chiote de bucurie. Ca să nu-l vadă cineva că îi 


venea să râdă, s-a întors repede în casă. 


A treia zi ... s-a dus direct spre poartă şi fără să-şi explice de ce, a râs din tot su- 
fletul . 


Aşa, a devenit unul de-al lor .... 

„„. a trăit fericit până la adânci bătrâneţi ....” 


Poveşti pentru Antoine ( oamenilor mari ... care nu îmbătrânesc niciodată) - 
povestea fericirii - g.mihaita david 

